               ЕВРОПЕЙСКА КОМИСИЯ
            Брюксел, 21.10.2016
            COM(2016) 668 final
            2016/0329(NLE)
            Предложение за
            РЕШЕНИЕ НА СЪВЕТА
            за сключване на споразумение под формата на размяна на писма между Европейския съюз и Кралство Норвегия за кумулация на произхода между Европейския съюз, Швейцария, Кралство Норвегия и Турция в рамките на общата система за преференции на Европейския съюз

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               Предложението се прави в контекста на реформата от 2010 г. на правилата за произход по ОСП, въведена с Регламент (ЕС) № 1063/2010 от 18 ноември 2010 г., с който се измени Регламент (ЕИО) № 2454/93.

               Вследствие на реформата Турция беше включена под условие в системата за кумулация на произход, която преди това се прилагаше между Съюза, Швейцария и Норвегия.

               Беше въведена и нова система за удостоверяване на произхода от регистрирани износители, която ще започне да се прилага от 1 януари 2017 г.

               Предвид горепосоченото съществуващият правен акт, приложими към системата за кумулация на произхода между Съюза и Норвегия, следва да бъде преразгледан. Това е целта на настоящото предложение.

               •Съгласуваност със съществуващите разпоредби в тази област на политиката

                  Предложението е съгласувано с общата търговска политика, по-специално с разпоредбите в митническата област, свободното движение на стоки и правилата за произход.

               •Съгласуваност с другите политики на Съюза

                  Не се прилага.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

               Договорът за функционирането на Европейския съюз и по-специално член 218, параграф 6;
                  Решение 2001/101/EО на Съвета от 5.12.2000 г.

               •Субсидиарност (при неизключителна компетентност)

                  Предложението е свързано с общата търговска политика, която е от изключителната компетентност на Съюза.

               •Пропорционалност

               Настоящото предложение е в съответствие с принципа на пропорционалност, тъй като ефектът от него е строго ограничен до това, което е необходимо, за да се даде възможност за включване на Турция в кумулацията, съществуваща във връзка с продуктите с произход от Швейцария и Норвегия.

               •Избор на правния акт

               Съгласно член 218, параграф 6 от Договора за функционирането на Европейския съюз Съветът приема решение, с което разрешава сключването на споразумението по предложение на преговарящия. Настоящото е предложение за такова решение.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО

               •Последващи оценки/проверки за пригодност на действащото законодателство

                  Не се прилага.

               •Консултации със заинтересованите страни

               Въз основа на консултациите със заинтересованите страни беше изготвено споразумение, което се приема изцяло във всички негови елементи.

               •Събиране и използване на експертни становища

                  Не се прилага.

               •Оценка на въздействието

                  Оценка на въздействието не бе извършена по отношение на придружаващата пътна карта и насоките за по-добро регулиране, тъй като предложението се отнася за кумулация на произхода между Съюза, Швейцария, Норвегия и евентуално Турция — система, която вече съществува и която се адаптира, за да отговаря на техническите изисквания, свързани с прилагането на системата REX, считано от 1 януари 2017 г.

               •Пригодност и опростяване на законодателството

                  Не се прилага.

               •Основни права

                  Предложението не оказва въздействие върху защитата на основните права.

               4.ОТРАЖЕНИЕ ВЪРХУ БЮДЖЕТА

                  Не се прилага.

               5.ДРУГИ ЕЛЕМЕНТИ

               •Планове за изпълнение и механизъм за мониторинг, оценка и докладване

                  Мярката ще се оценява периодично от страните, които редовно ще поддържат контакти и ще участват в срещи и обучения, свързани с прилагането на системата REX.

               •Обяснителни документи (за директивите)

                  Не се прилага.

               •Подробно разяснение на конкретни разпоредби на предложението

               Предишното споразумение под формата на размяна на писма между Общността и всяка от страните от ЕАСТ, която предоставя тарифни преференции в съответствие с общата система за преференции (Норвегия и Швейцария), предвиждащо стоки със съдържание с произход от Норвегия или Швейцария да се третират при тяхното пристигане на митническата територия на Общността като стоки със съдържание с произход от Общността, одобрено от името на Европейската общност (Решение на Съвета от 5.12.2000 г.), трябва да бъде заменено с ново споразумение, за да се вземе предвид реформата на правилата за произход по ОСП, приета с Регламент № 1063/2010 от 18.11.2010 г. В резултат на правомощието, предоставено от Съвета на Комисията на 8 март 2012 г., с Норвегия бяха проведени преговори по настоящото ново споразумение, които приключиха.

               2016/0329 (NLE)

               Предложение за

               РЕШЕНИЕ НА СЪВЕТА

               за сключване на споразумение под формата на размяна на писма между Европейския съюз и Кралство Норвегия за кумулация на произхода между Европейския съюз, Швейцария, Кралство Норвегия и Турция в рамките на общата система за преференции на Европейския съюз

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207, във връзка с член 218, параграф 6, буква а), точка v) от него,

               като взе предвид предложението на Европейската комисия,

               като взе предвид одобрението на Европейския парламент,

               като има предвид, че:

               (1)В съответствие с член 41, буква б) от Делегиран регламент (ЕС) 2015/2446 на Комисията
                  1
                продукти, получени в Норвегия, Швейцария или Турция, с вложени, които не са били изцяло получени там, се считат за продукти с произход от държава бенефициер, при условие че тези материали са претърпели достатъчна обработка или преработка по смисъла на член 45 от посочения делегиран регламент (система на кумулация).

               (2)В съответствие с член 54 от Делегиран регламент (ЕС) 2015/2446 на Комисията системата за кумулация се прилага, при условие че Норвегия предоставя реципрочно същото третиране на продуктите с произход от държавите бенефициери, в които са вложени материали с произход от Съюза.

               (3)Що се отнася до Норвегия, тази система на кумулация първоначално беше въведена чрез споразумение под формата на размяна на писма между Съюза и Норвегия. Размяната на писма се състоя на 29 януари 2001 г. след одобрението на Съвета с Решение 2001/101/ЕО
                  2
               .

               (4)Норвегия измени своите правила за произход по общата система за преференции (ОСП), за да гарантира, че прилага концепция за произход, съответстваща на тази, определена в правилата за произход по ОСП на Съюза. Следователно е необходимо споразумението под формата на размяна на писма между Съюза и Норвегия да се преразгледа.

               (5)Системата за взаимно приемане на заместващи сертификати за произход — формуляр А, от Съюза, Норвегия и Швейцария следва да продължи да се прилага в рамките на преработена размяна на писма и да се прилага под условие от Турция с цел да се улесни търговията между Съюза, Норвегия, Швейцария и Турция.

               (6)Освен това правилата за произход по ОСП на Съюза предвиждат прилагането на нова система от 1 януари 2017 г. за установяване на доказателствата за произход от страна на регистрираните износители. В тази връзка също трябва да бъдат направени изменения в размяната на писма.

               (7)Като подготовка за прилагането на тази нова система и свързаните с нея правила, на 8 март 2012 г. Съветът упълномощи Комисията да договори споразумение с Норвегия, под формата на размяна на писма, относно взаимното приемане на заместващи сертификати за произход — формуляр А, или на заместващи изявления за произход, предвиждащо продукти със съдържание с произход от Норвегия, Швейцария или Турция да се третират при пристигането им на митническата територия на Съюза като продукти със съдържание с произход от Съюза.

               (8)Комисията проведе преговори с Норвегия, които приключиха със споразумение под формата на размяна на писма.

               (9)Споразумението следва да се одобри от името на Съюза,

               ПРИЕ НАСТОЯЩОТО РЕШЕНИЕ:

               Член 1

               Одобрява се, от името на Съюза, Споразумението под формата на размяна на писма между Европейския съюз и Кралство Норвегия за кумулация на произхода между Европейския съюз, Швейцария, Кралство Норвегия и Турция в рамките на общата система за преференции на Европейския съюз („споразумението“).

               Текстът на споразумението под формата на размяна на писма е приложен към настоящото решение.

               Член 2

               Председателят на Съвета посочва лицето, упълномощено да извърши от името на Европейския съюз уведомяването, предвидено в член 18 от споразумението под формата на размяна на писма, с което се изразява съгласието на Европейския съюз да бъде обвързан със споразумението.

               Член 3

               Настоящото решение влиза в сила на 1 януари 2017 г.

               Съставено в Брюксел на  година.

                     За Съвета

                     Председател

                     (1)
                  Делегиран регламент на Комисията (EC) 2015/2446 от 28 юли 2015 г. за допълнение на Регламент (ЕС) № 952/2013 на Европейския парламент и на Съвета за определяне на подробни правила за някои от разпоредбите на Митническия кодекс на Съюза (OВ L 343, 29.12.2015 г., стр. 1).

                     (2)
                  Решение 2001/101/EО на Съвета от 5 декември 2000 г. относно одобряването на Споразумение под формата на размяна на писма между Общността и всяка от страните от Европейската асоциация за свободна търговия която предоставя тарифни преференции в съответствие с Общата система за преференции (Норвегия и Швейцария), като предвижда стоки с норвежки или швейцарски произход да се разглеждат при тяхното пристигане на митническата територия на Общността като стоки с произход от Общността (реципрочно споразумение) (OJ В 38, 8.2.2001 г., стр. 24).

    ---documentbreak---

               ЕВРОПЕЙСКА КОМИСИЯ
            Брюксел, 21.10.2016
            COM(2016) 668 final
            ПРИЛОЖЕНИЕ
            към предложение за РЕШЕНИЕ НА СЪВЕТА
            за сключване на Споразумение под формата на размяна на писма между Европейския съюз и Конфедерация Швейцария за кумулация на произхода между Европейския съюз, Швейцария, Кралство Норвегия и Турция в рамките на общата система за преференции на Европейския съюз

               Споразумение под формата на размяна на писма между Европейския съюз и Конфедерация Швейцария за кумулация на произхода между Европейския съюз, Швейцария, Кралство Норвегия и Турция в рамките на общата система за преференции на Европейския съюз

               А. Писмо от Съюза

                     …, …

                     [Място и дата]

               Уважаеми господине,

               1. Европейският съюз („Съюзът“) и Кралство Норвегия („Норвегия“) в качеството си на страни по настоящото споразумение, признават, че за целите на общата система за преференции (ОСП) двете страни прилагат сходни правила за произход със следните общи принципи:

               а)определяне на понятието за продукти с произход, основаващо се на еднакви критерии;

               б)разпоредби за регионална кумулация на произход;

               в)разпоредби за прилагане на кумулация по отношение на материали с произход от Съюза, Швейцария, Норвегия или Турция по смисъла на техните правила за произход по ОСП;

               г)разпоредби за общо допустимо отклонение за материали без произход;

               д)разпоредби за непромяна на продукти от държавата бенефициер;

               е)разпоредби за издаване или изготвяне на заместващи доказателства за произход;

               ж)изискване за административно сътрудничество с компетентните власти в държавите бенефициери по въпроса на доказателствата за произход.

               2. Съюзът и Норвегия признават, че материали с произход от Съюза, Швейцария, Норвегия или Турция по смисъла на съответните им правила за произход по ОСП придобиват произход от държава бенефициер по схемата ОСП на която и да е от страните, ако те бъдат подложени в тази държава бенефициер на обработка или преработка, надхвърляща обхвата на операциите, считани за недостатъчна обработка или преработка за придобиване на статут на продукти с произход. Настоящата алинея се прилага по отношение на материали с произход от Швейцария и Турция, след като бъдат изпълнени условията, определени съответно в параграфи 15 и 16.

               Митническите органи на държавите — членки на Съюза, и на Норвегия си оказват необходимото административно сътрудничество по-специално за целите на последваща проверка на доказателствата за произход по отношение на материалите, посочени в предходната алинея. Разпоредбите относно административното сътрудничество, установени в Протокол № 3 към Споразумението от 14 май 1973 г. между Европейската икономическа общност и Кралство Норвегия, трябва да се прилагат.

               Разпоредбите на настоящия параграф не се прилагат за продукти от глави 1—24 на Хармонизираната система за описание и кодиране на стоките (наричана по-нататък „хармонизираната система“), съставена в Брюксел на 15 декември 1950 г.  и приета от организацията, учредена по силата на Конвенцията, с която се създаде Съвет за митническо сътрудничество.

               3. Съюзът и Норвегия се задължават да приемат заместващи доказателства за произход под формата на заместващи сертификати за произход — формуляр А („заместващ сертификат“), издадени от митническите органи на другата страна, както и заместващи изявления за произход, изготвени от лицето, извършващо повторна експедиция, на другата страна, което е регистрирано за целта.

               Всяка една от страните може да направи оценка на допустимостта, в съответствие със собственото си законодателство, на преференциалното третиране на продуктите, обхванати от заместващи доказателства за произход.

               4. Преди да издаде или да изготви заместващо доказателство за произход всяка от страните гарантира, че са спазени следните условия:

               а)заместващи доказателство за произход се издават или изготвят, ако първоначалните доказателства за произход са били издадени или изготвени в съответствие с приложимото законодателство на Съюза или на Норвегия;

               б)доказателството за произход или заместващото доказателство за произход може да бъде заместено с едно или повече заместващи доказателства за произход с цел изпращане от тази страна на другата страна на всички или на някои от продуктите, обхванати от първоначалното доказателство за произход, само в случаите, когато продуктите не са пуснати в свободно обръщение в една от страните;

               в)продуктите са останали под митнически надзор в страната, извършваща повторна експедиция, и не са били променяни, трансформирани по какъвто и да било начин или подложени на операции, различни от необходимите за запазването им в съответното им състояние („принцип за непромяна на продуктите“);

               з)когато продуктите са придобили статут на продукти с произход по силата на дерогация от правилата за произход, предоставена от едната от страните, заместващи доказателства за произход не се издават или изготвят, ако продуктите се експедират повторно към другата страна;

               и)заместващите доказателства за произход може да се издават от митническите органи или да се изготвят от лицата, извършващи повторна експедиция, когато продуктите, които се експедират повторно към територията на другата страна, са придобили статут на продукт с произход чрез регионална кумулация;

               й)заместващите доказателства за произход може да се издават от митническите органи или да се изготвят от лицата, извършващи повторна експедиция, ако продуктите, които се експедират повторно към територията на другата страна, не се ползват от преференциално третиране от страната, извършваща повторна експедиция.

               5. За целите на параграф 4, буква в) се прилага следното:

               Когато има основания за съмнение по отношение на спазването на принципа на непромяна на продуктите, митническите органи на страната на крайното местоназначение може да поискат от декларатора да представи доказателство за спазването на този принцип, което може да бъде направено по всякакъв начин.

               При поискване от лицето, извършващо повторна експедиция, митническите органи на страната, извършваща повторна експедиция, удостоверяват, че продуктите са останали под митнически надзор по време на престоя им на територията на тази страна и че по време на съхранението им на територията на страната митническите органи не са издавали разрешение за промяна, трансформация по какъвто и да било начин или подлагане на операции, различни от необходимите за тяхното запазването в съответното им състояние.

               Когато заместващото доказателство е заместващ сертификат, митническите органи на страната на крайното местоназначение няма да изискват сертификат за липса на манипулация за времето, през което продуктите са били в другата страна.

               6. Всяка от страните гарантира, че:

               а)
                     Когато заместващите доказателства за произход съответстват на първоначалните доказателства за произход, издадени или изготвени в държава бенефициер по схемата ОСП на Съюза и тази на Норвегия, митническите органи на държавите — членки на Съюза, и на Норвегия си оказват необходимото административно сътрудничество за целите на последваща проверка на тези заместващи доказателства за произход. По искане от страната на крайното местоназначение митническите органи на страната, която извършва повторна експедиция, прилагат и проследяват процедурата за последваща проверка на съответните първоначални доказателства за произход;

               б)
                     когато заместващите доказателства за произход съответстват на първоначалните доказателства за произход, издадени или изготвени в дадена държава — изключителен бенефициер по схемата на ОСП на страната на крайното местоназначение, тази страна извършва процедурата за последваща проверка на първоначалните доказателства за произход в сътрудничество с държавата бенефициер. Митническите органи на страната, извършваща повторна експедиция, предоставят на митническите органи на страната на крайното местоназначение първоначалните доказателства за произход, съответстващи на проверяваните заместващи доказателства, или по целесъобразност копията на първоначалните доказателства за произход, съответстващи на проверяваните заместващи доказателства, с цел митническите органи на страната на крайното местоназначение да могат да извършат процедурата за последваща проверка.

               7. Всяка от страните гарантира, че:

               а)в горната дясна клетка на заместващия сертификат се посочва името на междинната страна, извършваща повторно експедиране, в която той е издаден;

               б)клетка 4 съдържа думите „Replacement certificate“ или „Certificat de remplacement“, както и датата на издаване на първоначалния сертификат за произход — формуляр А, и неговия сериен номер;

               в)в клетка 1 се вписва името на лицето, извършващо повторна експедиция;

               г)в клетка 2 се вписва името на крайния получател;

               д)в клетки 3 до 9 се указват всички данни за повторно изпращаните продукти, които се съдържат в първоначалния сертификат;

               е)в клетка 10 може да се включат препратки към фактурата на лицето, извършващо повторна експедиция;

               ж)митническият орган, който е издал заместващия сертификат, заверява клетка 11. Отговорността на този орган е ограничена до издаването на заместващия сертификат. Данните от клетка 12 относно страната на произход и страната на крайното местоназначение се вземат от първоначалния сертификат за произход — формуляр А. Лицето, извършващо повторна експедиция, полага подписа си в клетка 12 върху сертификата за произход. Лицето, извършващо повторна експедиция, което добросъвестно подписва клетка 12, не носи отговорност за точността на данните, вписани в първоначалния сертификат за произход — формуляр A;

               з)митническият орган, получил искане да издаде заместващия сертификат, отбелязва върху първоначалния сертификат за произход — формуляр А, теглото, броя и естеството на изпращаните продукти и посочва поредните номера на съответния заместващ сертификат или сертификати. Той запазва искането за издаване на заместващ сертификат, както и първоначалния сертификат за произход — формуляр А, в продължение на поне три години;

               и)заместващите сертификати за произход се изготвят на английски или френски език.

               8. Всяка от страните гарантира, че:

               а)лицето, извършващо повторна експедиция, посочва следното върху заместващото изявление за произход:

               (1)всички данни за повторно изпращаните продукти, взети от първоначалното доказателство за произход;

               (2)датата, на която първоначалното доказателство за произход е било изготвено;

               (3)данните от първоначалното доказателство за произход, включително по целесъобразност информация за кумулация, прилагана за стоките, обхванати от изявлението за произход;

               (4)името, адреса и номера му на регистриран износител;

               (5)името и адресът на получателя в Съюза или в Норвегия;

               (6)датата и мястото на изготвяне на изявлението за произход или на издаването на сертификата за произход;

               б)върху всяко заместващо изявление за произход се отбелязва „Replacement statement“ или „Attestation de remplacement“;

               в)заместващи изявления за произход се изготвят от лицето, извършващо повторна експедиция, регистрирано в електронната система за удостоверяване на произхода от страна на износителите, наречена система за регистрирани износители (REX), независимо от стойността на продуктите с произход, които се съдържат в първоначалната пратка;

               г)когато доказателство за произход е заместено, лицето, извършващо повторна експедиция, посочва следното върху първоначалното доказателство за произход:

               (1)датата на изготвяне на заместващото(ите) изявление(я) за произход и количествата стоки, обхванати от заместващото(ите) изявление(я) за произход;

               (2)името и адреса на лицето, извършващо повторна експедиция на продуктите;

               (3)името и адреса на получателя (получателите) в Съюза или в Норвегия;

               д)върху първоначалното изявление за произход се отбелязва „Replaced“ или „Remplacée“;

               е)заместващото изявление за произход е валидно за срок от дванадесет месеца от датата на изготвянето му;

               ж)заместващите изявления за произход се изготвят на английски или френски език.

               9. Първоначалните доказателства за произход и копията на заместващи доказателства за произход се съхраняват от лицето, извършващо повторна експедиция, в продължение на най-малко три години, считано от края на календарната година, през която са издадени или изготвени заместващите доказателства за произход.

               10. Страните се договарят да си поделят разходите за системата REX в съответствие с реда и условията на сътрудничество, които ще бъдат установени между компетентните органи на страните.

               11. Всякакви различия между страните, произтичащи от тълкуването или прилагането на настоящото споразумение, се уреждат единствено чрез двустранни преговори между тях. Ако различията могат да засегнат интересите на Швейцария и/или Турция, се провежда консултация с тях.

               12. Страните могат да изменят настоящото споразумение по всяко време по взаимно съгласие в писмена форма. По искане на една от страните двете страни започват консултации във връзка с евентуални изменения на настоящото споразумение. Ако промените могат да засегнат интересите на Швейцария и/или Турция, се провежда консултация с тях. Промените влизат в сила на взаимно договорена дата, след като двете страни са се нотифицирали взаимно за изпълнението на съответните им вътрешни изисквания.

               13. В случай на сериозни съмнения относно правилното прилагане на настоящото споразумение всяка страна може да преустанови неговото изпълнение, при условие че другата страна е била уведомена писмено три месеца предварително.

               14. Настоящото споразумение може да бъде прекратено от всяка от страните, при условие че другата страна е била уведомена писмено три месеца предварително.

               15. Първата алинея на параграф 2 се прилага по отношение на материали с произход от Швейцария, само ако страните са сключили подобно споразумение с Швейцария и са се уведомили взаимно за изпълнението на това условие.

               16. Първата алинея на параграф 2 се прилага по отношение на материали с произход от Турция
                  1
                само ако страните са сключили подобно споразумение с Турция и са се уведомили взаимно за изпълнението на това условие.

               17. Считано от датата на влизане в сила на споразумението между Швейцария и Турция съгласно предвиденото в параграф 2, първа алинея от настоящото споразумение и при условията на реципрочност от страна на Турция, всяка от страните може да предвиди, че в страните могат да бъдат издавани или изготвяни заместващи доказателства за произход на продукти с вложени материали с произход от Турция, които са били преработени по двустранна кумулация в държавите — бенефициери по ОСП.

               18. Настоящото споразумение влиза в сила на взаимно договорена дата, след като Съюзът и Норвегия са се нотифицирали взаимно за приключването на задължителните вътрешни процедури за неговото приемане. От тази дата то заменя споразумението под формата на размяна на писма, подписано на 14 декември 2000 г.
                  2

               Моля, потвърдете, че Вашето правителство е съгласно с изложеното по-горе.

               В случай че горепосоченото е приемливо за Вашето правителство, имам честта да предложа настоящото писмо и Вашето потвърждение да представляват заедно сключване на споразумение между Европейския съюз и Кралство Норвегия.

               Моля, приемете моите най-дълбоки почитания.

               За Европейския съюз,

                  Б. Писмо от Норвегия

               Уважаеми господине,

               Имам честта да потвърдя получаването на Вашето писмо, което гласи:

               1. Съюзът и Норвегия в качеството си на страни по споразумението признават, че за целите на общата система за преференции (ОСП) двете страни прилагат сходни правила за произход със следните общи принципи

               а)определяне на понятието за продукти с произход, основаващо се на еднакви критерии;

               б)разпоредби за регионална кумулация на произход;

               в)разпоредби за прилагане на кумулация по отношение на материали с произход от Съюза, Швейцария, Норвегия или Турция по смисъла на техните правила за произход по ОСП;

               г)разпоредби за общо допустимо отклонение за материали без произход;

               д)разпоредби за непромяна на продукти от държавата бенефициер;

               е)разпоредби за издаване или изготвяне на заместващи доказателства за произход;

               ж)изискване за административно сътрудничество с компетентните власти в държавите бенефициери по въпроса на доказателствата за произход.

               2. Съюзът и Норвегия признават, че материали с произход от Съюза, Швейцария, Норвегия или Турция по смисъла на съответните им правила за произход по ОСП придобиват произход от държава бенефициер по схемата ОСП на която и да е от страните, ако те бъдат подложени в тази държава бенефициер на обработка или преработка, надхвърляща обхвата на операциите, считани за недостатъчна обработка или преработка за придобиване на статут на продукти с произход. Настоящата алинея се прилага по отношение на материали с произход от Швейцария и Турция, след като бъдат изпълнени условията, определени съответно в параграфи 15 и 16.

               Митническите органи на държавите — членки на Съюза, и на Норвегия си оказват необходимото административно сътрудничество по-специално за целите на последваща проверка на доказателствата за произход по отношение на материалите, посочени в предходната алинея. Разпоредбите относно административното сътрудничество, установени в Протокол № 3 към Споразумението от 14 май 1973 г. между Европейската икономическа общност и Кралство Норвегия, трябва да се прилагат.

               Разпоредбите на настоящия параграф не се прилагат за продукти от глави 1—24 на Хармонизираната система за описание и кодиране на стоките („хармонизираната система“), приета от организацията, учредена по силата на подписаната в Брюксел на 15 декември 1950 г. Конвенция, с която се създаде Съвет за митническо сътрудничество.

               3. Съюзът и Норвегия се задължават да приемат заместващи доказателства за произход под формата на заместващи сертификати за произход — формуляр А („заместващ сертификат“), издадени от митническите органи на другата страна, както и заместващи изявления за произход, изготвени от лицето, извършващо повторна експедиция, на другата страна, което е регистрирано за целта.

               Всяка една от страните може да направи оценка на допустимостта, в съответствие със собственото си законодателство, на преференциалното третиране на продуктите, обхванати от заместващи доказателства за произход.

               4. Преди да издаде или да изготви заместващо доказателство за произход всяка от страните гарантира, че са спазени следните условия:

               а)заместващи доказателство за произход се издават или изготвят, ако първоначалните доказателства за произход са били издадени или изготвени в съответствие с приложимото законодателство на Съюза или на Норвегия;

               б)доказателството за произход или заместващото доказателство за произход може да бъде заместено с едно или повече заместващи доказателства за произход с цел изпращане от тази страна на другата страна на всички или на някои от продуктите, обхванати от първоначалното доказателство за произход, само в случаите, когато продуктите не са пуснати в свободно обращение в една от страните;

               в)продуктите са останали под митнически надзор в страната, извършваща повторна експедиция, и не са били променяни, трансформирани по какъвто и да било начин или подложени на операции, различни от необходимите за запазването им в съответното им състояние („принцип за непромяна на продуктите“);

               з)когато продуктите са придобили статут на продукти с произход по силата на дерогация от правилата за произход, предоставена от едната от страните, заместващи доказателства за произход не се издават или изготвят, ако продуктите се експедират повторно към другата страна;

               и)заместващите доказателства за произход може да се издават от митническите органи или да се изготвят от лицата, извършващи повторна експедиция, когато продуктите, които се експедират повторно към територията на другата страна, са придобили статут на продукт с произход чрез регионална кумулация;

               й)заместващите доказателства за произход може да се издават от митническите органи или да се изготвят от лицата, извършващи повторна експедиция, ако продуктите, които се експедират повторно към територията на другата страна, не се ползват от преференциално третиране от страната, извършваща повторна експедиция.

               5. За целите на параграф 4, буква в) се прилага следното:

               Когато има основания за съмнение по отношение на спазването на принципа на непромяна на продуктите, митническите органи на страната на крайното местоназначение може да поискат от декларатора да представи доказателство за спазването на този принцип, което може да бъде направено по всякакъв начин.

               При поискване от лицето, извършващо повторна експедиция, митническите органи на страната, извършваща повторна експедиция, удостоверяват, че продуктите са останали под митнически надзор по време на престоя им на територията на тази страна и че по време на съхранението им на територията на страната митническите органи не са издавали разрешение за промяна, трансформация по какъвто и да било начин или подлагане на операции, различни от необходимите за тяхното запазването в съответното им състояние.

               Когато заместващото доказателство е заместващ сертификат, митническите органи на страната на крайното местоназначение няма да изискват сертификат за липса на манипулация за времето, през което продуктите са били в другата страна.

               6. Всяка от страните гарантира, че:

               а)
                     Когато заместващите доказателства за произход съответстват на първоначалните доказателства за произход, издадени или изготвени в държава бенефициер по схемата ОСП на Съюза и тази на Норвегия, митническите органи на държавите — членки на Съюза, и на Норвегия си оказват необходимото административно сътрудничество за целите на последваща проверка на тези заместващи доказателства за произход. По искане от страната на крайното местоназначение митническите органи на страната, която извършва повторна експедиция, прилагат и проследяват процедурата за последваща проверка на съответните първоначални доказателства за произход;

               б)
                     когато заместващите доказателства за произход съответстват на първоначалните доказателства за произход, издадени или изготвени в дадена държава — изключителен бенефициер по схемата на ОСП на страната на крайното местоназначение, тази страна извършва процедурата за последваща проверка на първоначалните доказателства за произход в сътрудничество с държавата бенефициер. Митническите органи на страната, извършваща повторна експедиция, предоставят на митническите органи на страната на крайното местоназначение първоначалните доказателства за произход, съответстващи на проверяваните заместващи доказателства, или по целесъобразност копията на първоначалните доказателства за произход, съответстващи на проверяваните заместващи доказателства, с цел митническите органи на страната на крайното местоназначение да могат да извършат процедурата за последваща проверка.

               7. Всяка от страните гарантира, че:

               а)в горната дясна клетка на заместващия сертификат се посочва името на междинната страна, извършваща повторно експедиране, в която той е издаден;

               б)клетка 4 съдържа думите „Replacement certificate“ или „Certificat de remplacement“, както и датата на издаване на първоначалния сертификат за произход — формуляр А, и неговия сериен номер;

               в)в клетка 1 се вписва името на лицето, извършващо повторна експедиция;

               г)в клетка 2 се вписва името на крайния получател;

               д)в клетки 3 до 9 се указват всички данни за повторно изпращаните продукти, които се съдържат в първоначалния сертификат;

               е)в клетка 10 може да се включат препратки към фактурата на лицето, извършващо повторна експедиция;

               ж)митническият орган, който е издал заместващия сертификат, заверява клетка 11. Отговорността на този орган е ограничена до издаването на заместващия сертификат. Данните от клетка 12 относно страната на произход и страната на крайното местоназначение се вземат от първоначалния сертификат за произход — формуляр А. Лицето, извършващо повторна експедиция, полага подписа си в клетка 12 върху сертификата за произход. Лицето, извършващо повторна експедиция, което добросъвестно подписва клетка 12, не носи отговорност за точността на данните, вписани в първоначалния сертификат за произход — формуляр A;

               з)митническият орган, получил искане да издаде заместващия сертификат, отбелязва върху първоначалния сертификат за произход — формуляр А, теглото, броя и естеството на изпращаните продукти и посочва поредните номера на съответния заместващ сертификат или сертификати. Той запазва искането за издаване на заместващ сертификат, както и първоначалния сертификат за произход — формуляр А, в продължение на поне три години;

               и)заместващите сертификати за произход се изготвят на английски или френски език.

               8. Всяка от страните гарантира, че:

               а)лицето, извършващо повторна експедиция, посочва следното върху заместващото изявление за произход:

               (1)всички данни за повторно изпращаните продукти, взети от първоначалното доказателство за произход;

               (2)датата, на която първоначалното доказателство за произход е било изготвено;

               (3)данните от първоначалното доказателство за произход, включително по целесъобразност информация за кумулация, прилагана за стоките, обхванати от изявлението за произход;

               (4)името, адреса и номера му на регистриран износител;

               (5)името и адресът на получателя в Съюза или в Норвегия;

               (6)датата и мястото на изготвяне на изявлението за произход или на издаването на сертификата за произход;

               б)върху всяко заместващо изявление за произход се отбелязва „Replacement statement“ или „Attestation de remplacement“;

               в)заместващи изявления за произход се изготвят от лицето, извършващо повторна експедиция, регистрирано в електронната система за удостоверяване на произхода от страна на износителите, наречена система за регистрирани износители (REX), независимо от стойността на продуктите с произход, които се съдържат в първоначалната пратка;

               г)когато доказателство за произход е заместено, лицето, извършващо повторна експедиция, посочва следното върху първоначалното доказателство за произход:

               (1)датата на изготвяне на заместващото(ите) изявление(я) за произход и количествата стоки, обхванати от заместващото(ите) изявление(я) за произход;

               (2)името и адреса на лицето, извършващо повторна експедиция на продуктите;

               (3)името и адреса на получателя (получателите) в Съюза или в Норвегия;

               д)върху първоначалното изявление за произход се отбелязва „Replaced“ или „Remplacée“;

               е)заместващото изявление за произход е валидно за срок от дванадесет месеца от датата на изготвянето му;

               ж)заместващите изявления за произход се изготвят на английски или френски език.

               9. Първоначалните доказателства за произход и копията на заместващи доказателства за произход се съхраняват от лицето, извършващо повторна експедиция, в продължение на най-малко три години, считано от края на календарната година, през която са издадени или изготвени заместващите доказателства за произход.

               10. Страните се договарят да си поделят разходите за системата REX в съответствие с реда и условията на сътрудничество, които ще бъдат установени между компетентните органи на страните.

               11. Всякакви различия между страните, произтичащи от тълкуването или прилагането на настоящото споразумение, се уреждат единствено чрез двустранни преговори между тях. Ако различията могат да засегнат интересите на Швейцария и/или Турция, се провежда консултация с тях.

               12. Страните могат да изменят настоящото споразумение по всяко време по взаимно съгласие в писмена форма. По искане на една от страните двете страни започват консултации във връзка с евентуални изменения на настоящото споразумение. Ако промените могат да засегнат интересите на Швейцария и/или Турция, трябва да се проведе консултация с тях. Промените влизат в сила на взаимно договорена дата, след като двете страни са се нотифицирали взаимно за изпълнението на съответните им вътрешни изисквания.

               13. В случай на сериозни съмнения относно правилното прилагане на настоящото споразумение всяка страна може да преустанови неговото изпълнение, при условие че другата страна е била уведомена писмено три месеца предварително.

               14. Настоящото споразумение може да бъде прекратено от всяка от страните, при условие че другата страна е била уведомена писмено три месеца предварително.

               15. Първата алинея на параграф 2 се прилага по отношение на материали с произход от Швейцария, само ако страните са сключили подобно споразумение с Швейцария и са се уведомили взаимно за изпълнението на това условие.

               16. Първата алинея на параграф 2 се прилага по отношение на материали с произход от Турция
                  3
                само ако страните са сключили подобно споразумение с Турция и са се уведомили взаимно за изпълнението на това условие.

               17. Считано от датата на влизане в сила на споразумението между Швейцария и Турция съгласно предвиденото в параграф 2, първа алинея от настоящото споразумение и при условията на реципрочност от страна на Турция, всяка от страните може да предвиди, че в страните могат да бъдат издавани или изготвяни заместващи доказателства за произход на продукти с вложени материали с произход от Турция, които са били преработени по двустранна кумулация в държавите — бенефициери по ОСП.

               18. Настоящото споразумение влиза в сила на взаимно договорена дата, след като Съюзът и Норвегия са се нотифицирали взаимно за приключването на задължителните вътрешни процедури за неговото приемане. От тази дата то заменя споразумението под формата на размяна на писма, подписано на 14 декември 2000 г
                  4
               .

               Имам честта да потвърдя, че гореизложеното е приемливо за моето правителство.

                     (1)
                  Съюзът изпълни това условие чрез публикуване на известие на Комисията съгласно член 85 от Регламент (ЕИО) № 2454/93, чрез който се прилагат разпоредбите на Митническия кодекс на Общността, за включване на Турция в системата за двустранна кумулация, установена с посочения член; ОВ C 134, 15.4.2016 г., стр. 1.

                     (2)
                  ОВ L 38, 8.2.2001 г., стр. 24.

                     (3)
                  Съюзът изпълни това условие чрез публикуване на известие на Комисията съгласно член 85 от Регламент (ЕИО) № 2454/93, чрез който се прилагат разпоредбите на Митническия кодекс на Общността, за включване на Турция в системата за двустранна кумулация, установена с посочения член; ОВ C 134, 15.4.2016 г., стр. 1.

                     (4)
                  ОВ L 38, 8.2.2001 г., стр. 24.


               ЕВРОПЕЙСКА КОМИСИЯ
            Брюксел, 12.10.2016
            COM(2016) 620 final
            2016/0300(NLE)
            Предложение за
            РЕШЕНИЕ НА СЪВЕТА
            относно позицията, която ЕС да заеме в Комитета за ГНСС на Европейския съюз и Швейцария, учреден със Споразумението за сътрудничество между Европейския съюз и неговите държави членки, от една страна, и Конфедерация Швейцария, от друга, в областта на Европейските програми за спътникова навигация

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               Приложеното предложение представлява правен инструмент за одобрение на позицията, която ЕС да заеме в Комитета за ГНСС на Европейския съюз и Швейцария („Съвместния комитет“), създаден съгласно Споразумението за сътрудничество между Европейския съюз и неговите държави членки, от една страна, и Конфедерация Швейцария, от друга, в областта на Европейските програми за спътникова навигация („Споразумението“).

               На 23 септември 2013 г. Съветът прие решение за подписване на Споразумението от страна на Европейския съюз и за временно прилагане на някои от разпоредбите му.

               Впоследствие Споразумението бе подписано в Брюксел на 18 декември 2013 г., успоредно със съответното заседание на Съвета на Европейския съюз. В съответствие с член 27, параграф 2 от Споразумението, то се прилага временно от 1 януари 2014 г.

               Швейцария ратифицира Споразумението на 7 юли 2015 г., а ратификацията от страна на ЕС продължава.

               Със Споразумението бе учреден Комитет за ГНСС на Европейския съюз и Швейцария, който отговаря за управлението и правилното прилагане на Споразумението. Съвместният комитет трябва да приеме свой процедурен правилник.

               2.РЕЗУЛТАТИ ОТ ПРЕГОВОРИТЕ

               В член 20, параграф 2 от Споразумението е предвидено Съвместният комитет да приеме свой процедурен правилник, в който да се съдържат, inter alia, разпоредби относно свикването на заседания, избора на председател и неговия мандат.

               Приложеният проектоправилник е изготвен след процес на преговори със Швейцария.

               3.ПРАВНИ ЕЛЕМЕНТИ НА ПРЕДЛОЖЕНИЕТО

               Правното основание за одобрение на позицията, която ЕС да заеме в Съвместния комитет, учреден със Споразумението за сътрудничество, е член 172 във връзка с член 218, параграф 9 от Договора за функционирането на Европейския съюз.

               Предвид горепосочените преговори Европейската комисия предлага Съветът да приеме решение за одобрение на позицията, която ЕС да заеме в Съвместния комитет във връзка с неговия процедурен правилник.

               2016/0300 (NLE)

               Предложение за

               РЕШЕНИЕ НА СЪВЕТА

               относно позицията, която ЕС да заеме в Комитета за ГНСС на Европейския съюз и Швейцария, учреден със Споразумението за сътрудничество между Европейския съюз и неговите държави членки, от една страна, и Конфедерация Швейцария, от друга, в областта на Европейските програми за спътникова навигация

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 172, първа алинея във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Споразумението за сътрудничество между Европейския съюз и неговите държави членки, от една страна, и Конфедерация Швейцария, от друга, в областта на Европейските програми за спътникова навигация („Споразумението“) се прилага временно от 1 януари 2014 г.

               (2)С член 20 от Споразумението се учредява Съвместен комитет с наименованието „Комитет за ГНСС на Европейския съюз и Швейцария“ („Съвместният комитет“), който следва да определи свой процедурен правилник.

               (3)Поради това е целесъобразно да се определи позицията на ЕС относно процедурния правилник, който предстои да бъде приет от Съвместния комитет,

               ПРИЕ НАСТОЯЩОТО РЕШЕНИЕ:

               Член 1

               1.Позицията, която да бъде заета от ЕС в Съвместния комитет, учреден със Споразумението за сътрудничество между Европейския съюз и неговите държави членки, от една страна, и Конфедерация Швейцария, от друга, в областта на Европейските програми за спътникова навигация, във връзка с приемането на процедурен правилник на Съвместния комитет, се определя в проекторешението, приложено към настоящото решение.

               2.Представителите на ЕС в Съвместния комитет могат да приемат незначителни промени в проекторешението, без да е необходимо допълнително решение на Съвета.

               Член 2

               Настоящото решение влиза в сила в деня на приемането му.

               Съставено в Брюксел на  година.

                     За Съвета

                     Председател

    ---documentbreak---

               ЕВРОПЕЙСКА КОМИСИЯ
            Брюксел, 12.10.2016
            COM(2016) 620 final
            ПРИЛОЖЕНИЕ
            към
            Предложение за РЕШЕНИЕ НА СЪВЕТА
            относно позицията, която да заеме ЕС в Комитета за ГНСС на Европейския съюз и Швейцария, учреден със Споразумението за сътрудничество между Европейския съюз и неговите държави членки, от една страна, и Конфедерация Швейцария, от друга, в областта на Европейските програми за спътникова навигацияПроект заРЕШЕНИЕ 1/2016 НА КОМИТЕТА ЗА ГНСС НА ЕВРОПЕЙСКИЯ СЪЮЗ И ШВЕЙЦАРИЯ (СЪВМЕСТНИЯ КОМИТЕТ)от XXX 2016 г.относно приемане на неговия процедурен правилник

               ПРИЛОЖЕНИЕ

               към

               Предложение за РЕШЕНИЕ НА СЪВЕТА

               относно позицията, която да заеме ЕС в Комитета за ГНСС на Европейския съюз и Швейцария, учреден със Споразумението за сътрудничество между Европейския съюз и неговите държави членки, от една страна, и Конфедерация Швейцария, от друга, в областта на Европейските програми за спътникова навигация

                  Проект за
                  РЕШЕНИЕ 1/2016 НА КОМИТЕТА ЗА ГНСС НА ЕВРОПЕЙСКИЯ СЪЮЗ И ШВЕЙЦАРИЯ (СЪВМЕСТНИЯ КОМИТЕТ)
                  от XXX 2016 г.
                  относно приемане на неговия процедурен правилник

               СЪВМЕСТНИЯТ КОМИТЕТ,

               като взе предвид Споразумението за сътрудничество между Европейския съюз и неговите държави членки, от една страна, и Конфедерация Швейцария (наричана по-долу „Швейцария“), от друга, в областта на Европейските програми за спътникова навигация (наричано по-долу „Споразумението“), и по-специално член 20 от него,

               като има предвид, че:

               (1)Споразумението се прилага временно между Швейцария и Европейския съюз от 1 януари 2014 г. по отношение на елементи, попадащи в областта на компетентност на Европейския съюз.

               (2)В съответствие с член 20, параграф 2 от Споразумението, Съвместният комитет трябва да приеме свой процедурен правилник.

               (3)Съвместният комитет може да вземе решение да създаде работни или експертни групи, които да го подпомагат при изпълнението на неговите задачи.

               (4)В съответствие с член 27, параграф 2 от Споразумението, през периода на временно прилагане на Споразумението Съвместният комитет трябва да бъде съставен от делегати на Швейцария и на Европейския съюз,

               РЕШИ:

               Член единствен:

               Приема се процедурният правилник на Съвместния комитет, приложен към настоящото решение.

               Съставено на английски език в Брюксел и Берн, съответно на XXXXX 2016 г. и XXXX 2016 г.

                  За Съвместния комитет

                  Председател
                        Секретар за ЕС

                        Секретар за Швейцария

               Процедурен правилник

               на

               КОМИТЕТА ЗА ГНСС НА ЕРОПЕЙСКИЯ СЪЮЗ И ШВЕЙЦАРИЯ (СЪВМЕСТНИЯ КОМИТЕТ)

               Член 1

               Състав на Съвместния комитет

               1. Съвместният комитет се състои — за Европейския съюз и неговите държави членки, от една страна, от делегати на Европейската комисия (наричана по-долу „Комисията“) и на правителствата на държавите — членки на Европейския съюз, и за Швейцария, от друга страна — от делегати на Швейцарското федерално правителство. Двете страни се наричат по-долу поотделно „Страната“ или заедно „Страните“.

               2. Делегатите на Страните могат да бъдат придружавани от други официални лица.

               3. През периода на временното прилагане на Споразумението Съвместният комитет е съставен от делегати на Швейцария и на Европейския съюз, представляван от Комисията.

               Член 2

               Председателство

               1. Страните председателстват Съвместния комитет ротационно за период от по една календарна година.

               По време на първата календарна година от влизането в сила на Споразумението председателството се поема от Швейцария.

               2.Поелата председателството Страна назначава лицето и неговия (нейния) делегат, който да е Председател на Съвместния комитет.

               3. Председателят ръководи работата на Съвместния комитет.

               4. През периода на временно прилагане на Споразумението се прилагат mutatis mutandis разпоредбите за председателството.

               Член 3

               Наблюдатели и експерти

               Съвместният комитет може с общо съгласие на Страните да реши да покани лица в качеството на експерти или представители на други организации да присъстват на заседанията му като наблюдатели, за да предоставят информация по специфични въпроси. Редът и условията, при които тези наблюдатели могат да присъстват на заседанията, се определят чрез споразумение на Съвместния комитет.

               Член 4

               Секретариат

               1.Като секретари на Съвместния комитет работят съвместно служител на Европейската комисия и служител на правителството на Швейцария.

               2.Секретариатът отговаря за комуникацията между Страните, включително за предаването на документи.

               3. За работата на секретариата отговаря Страната, поела председателството.

               Член 5

               Заседания на Съвместния комитет

               1.Съвместният комитет провежда заседания както и когато е необходимо, по принцип веднъж годишно.

               Заседание на Съвместния комитет се свиква от председателя след консултация със Страните, във взаимно одобрено време и място. При съгласие на Страните могат да се използват също телефонни и видеоконферентни връзки.

               По искане на Европейския съюз или на Швейцария председателят свиква специално заседание на Съвместния комитет.

               В такъв случай заседанието се провежда в срок от 15 календарни дни след искането по член 22, параграф 2 от Споразумението.

               2.В зависимост от това коя Страна е поела председателството, Съвместният комитет заседава в Брюксел или в Швейцария, освен ако Страните решат нещо друго.

               3.Председателят изпраща на делегатите на Страните известие за свикване на заседание заедно с проект за дневен ред и съответните документи за заседанието не по-късно от 21 календарни дни преди заседанието. Документите за заседанията, свикани в съответствие с член 22, параграф 2 от Споразумението, се изпращат не по-късно от 7 календарни дни преди заседанието.

               4.Със съгласието на Страните председателят може да съкрати посочените в параграф 3 срокове, за да се вземат предвид изисквания, свързани с конкретен случай.

               5. Председателят трябва да бъде информиран за състава на делегацията на всяка от Страните най-късно 7 календарни дни преди всяко заседание.

               6.Заседанията на Съвместния комитет не са публични, освен ако Страните решат нещо друго.

               Член 6

               Дневен ред

               1.За всяко заседание председателят, подпомаган от секретарите, съставя временен дневен ред.

               2.Всяка от Страните може да предлага допълнителни точки за включване в дневния ред, но не по-късно от 7 календарни дни преди заседанието. Всяко искане за включване на допълнителни точки в дневния ред трябва да бъде надлежно обосновано и изпратено до председателя в писмен вид.

               3.В началото на всяко заседание Съвместният комитет одобрява дневния ред.

               Член 7

               Работни групи на Съвместния комитет

               1.Съставът и функционирането на работните или експертните групи, създадени съгласно член 20, параграф 4 от Споразумението, се уговарят въз основа на мандат, възложен от Съвместния комитет.

               2. Работните или експертните групи трябва да прилагат настоящия процедурен правилник mutatis mutandis.

               3.Работните или експертните групи работят под ръководството на Съвместния комитет, на който докладват след всяко от своите заседания. Те не са оправомощени да вземат решения, но могат да правят препоръки на вниманието на Съвместния комитет.

               4.Съвместният комитет може да взема решения за изменение или прекратяване на мандата на работни или експертни групи.

               Член 8

               Решения и препоръки

               1.Съвместният комитет взема решения и съставя препоръки с общо съгласие на Страните в съответствие с разпоредбите, формулирани в Споразумението. Те се озаглавяват с думата „Препоръка“ или „Решение“, последвана от пореден номер, датата на приемане и посочване на техния предмет.

               2. Решенията и препоръките на Съвместния комитет се подписват от председателя и от секретарите и се изпращат до Страните.

               3.Всяка от Страните може да реши да публикува в своя съответен официален вестник всяко решение или препоръка, приети от Съвместния комитет. Страните се уведомяват взаимно за своето намерение да публикуват дадено решение или препоръка.

               4.При съгласие на Страните Съвместният комитет може да приема решения или препоръки чрез писмена процедура. Писмената процедура се състои от официален обмен на ноти между секретарите, действащи със съгласието със Страните. За тази цел текстът на предложението се разпраща в съответствие с член 5 от настоящия процедурен правилник, със срок не по-кратък от 21 календарни дни, в който могат да се съобщават евентуални резерви или изменения. След консултация със Страните председателят може да съкрати този срок, за да бъдат отчетени специални обстоятелства. След като текстът бъде одобрен, решението или препоръката се подписват от председателя и секретарите.

               5. Решенията на Съвместния комитет за изменение на приложение I към Споразумението се приемат на автентичните езици на Споразумението.

               Член 9

               Протоколи

               1.Секретариатът изготвя проектопротокол от всяко заседание. В проектопротокола се посочват взетите решения и направените препоръки. Проектопротоколът се представя за одобрение на Съвместния комитет. След като текстът бъде приет от Съвместния комитет, протоколът се подписва от председателя и секретарите.

               2.Проектопротоколът се изготвя в срок от 21 календарни дни след заседанието и се представя за одобрение от Съвместния комитет или чрез писмена процедура, или на следващото заседание на Съвместния комитет.

               Член 10

               Поверителност

               Когато някоя от Страните представи на Съвместния комитет информация, обозначена като поверителна, останалите Страни трябва да третират тази информация като поверителна.

               Член 11

               Разходи

               1.Всяка от Страните поема всички свои разноски във връзка с участието в заседанията на Съвместния комитет и в работните или експертните групи.

               2.Съвместният комитет се споразумява за разпределянето на разходите във връзка с евентуални командировки, възложени на експертите.

               3. Разходите по организирането на заседанията и размножаването на документите се поемат от Страната, която е домакин на заседанието.

               4. Разходите във връзка с устния превод по време на заседанията и писмения превод на документите от и на английски, френски и немски език се поемат от Страната, която е домакин на заседанието.

               Член 12

               Кореспонденция

               Всяка кореспонденция до и от председателя на Съвместния комитет се изпраща до секретариата на Съвместния комитет.

               Член 13

               Езиков режим

               Работните езици на Съвместния комитет са английски, френски и немски език. Без да се засяга посоченото в член 8, параграф 5 от настоящия процедурен правилник, Съвместният комитет основава своите решения и разисквания на документациите, съставени на който и да е от тези езици, освен ако Страните решат нещо друго.

               Член 14

               Изменяне на процедурния правилник

               Настоящият процедурен правилник може да бъде изменян в съответствие с член 8 от него.


|

52010PC0730

Предложение за РЕШЕНИЕ НА СЪВЕТА за отпускане на финансова помощ за Ирландия от страна на Съюза  /* COM/2010/0730 окончателен  - NLE 2010/0351*/

	[pic] | ЕВРОПЕЙСКА КОМИСИЯ |Брюксел, 3.12.2010COM(2010) 730 окончателен2010/0351 (NLE)Предложение заРЕШЕНИЕ НА СЪВЕТАза отпускане на финансова помощ за Ирландия от страна на СъюзаSEC(2010) 1516 окончателeнОБЯСНИТЕЛЕН МЕМОРАНДУМВ последно време Ирландия се оказа под все по-силния натиск на финансовите пазари, отразяващ нарастващото безпокойство за устойчивостта на публичните финанси на страната. Настоящата криза също оказа драматично влияние върху публичните финанси на Ирландия. Мерките в подкрепа на банковия сектор, включващи сериозни капиталови „инжекции“, допринесоха в голяма степен за причиненото от рецесията влошено състояние на публичните финаси. Безпокойството във връзка с пазара в последно време отразява на първо място факта, че платежоспособността на ирландската държава и банковата система станаха неразделно свързани в кризата; те доведоха до рязко покачване на доходността на ирландските държавни облигации, докато националната банкова система е на практика няма достъп до финансиране от международните пазари и във все по-голяма степен разчита на финансиране от Евросистемата.В резултат на тези тежки икономически и финансови сътресения на 21 ноември 2010 г. Ирландия официално поиска финансова помощ от Европейския съюз, държавите от еврозоната и Международния валутен фонд (МВФ), за да подкрепи програма за политика за възстановяне на доверието и да спомогне за връщането на икономиката към устойчивия растеж, като по този начин съхрани финансовата стабилност на Ирландия, еврозоната и ЕС. Проектопрограмата за икономическо и финансово преустройство, представена на Комисята и на Съвета, има за цел да възстанови доверието на финансовите пазари в ирландския банков сектор и ирландската държава. Тя включва три основни елемента: Първо, стратегия за финансовия сектор, която обхваща сериозно свиване на размера на банковия сектор, намаляване на неговата задлъжнялост и преструктурирането му, допълнени със съответната рекапитализация. Второ, амбициозна стратегия за фискална консолидация, която очертава подробни мерки за фискална консолидация с цел брутният държавен дълг да започне устойчиво да намалява в краткосрочен план. Трето, амбициозен план за структурна реформа, най-вече на трудовия пазар, с оглед улесняването на преустройството и засилването на потенциала за растеж на икономиката.Програмата обхваща периода 2010—2013 г. Финансовият пакет на програмата покрива финансови нужди до 85 млрд. EUR, включително до 35 млрд. EUR в подкрепа на банковата система, и до 50 млрд. EUR за възможни нужди от финансиране на бюджета. Половината от мерките в подкрепа на банковия сектор (17½ млрд. EUR) ще бъдат финансирани от ирландска вноска чрез паричния резерв на министерството на финансите и инвестициите на Националния пенсионен резервен фонд. Бяха поискани до 22,5 млрд. EUR помощ на Съюза за Ирландия чрез Европейския механизъм за финансово стабилизиране (ЕМФС), създаден с Регламент (ЕС) № 407/2010 на Съвета от 11 май 2010 г. Това ще бъда част от общата подкрепа, предоставена от европейските партньори на Ирландия, която възлиза на 45 млрд. EUR, заедно със заем от МВФ в размер на 19,5 млрд. СПТ (около 22,5 млрд. EUR) от Разширения фонд за финансиране. На този фон предоставянето на Ирландия на помощ от Съюза в размер на 22,5 млрд. EUR чрез Европейския механизъм за финансово стабилизиране (ЕМФС), създаден с Регламент (ЕС) № 407/2010 на Съвета от 11 май 2010 г, ще позволи да се подпомогне връщането на ирландската икономика към устойчивия растеж, да се подсигури правилно функционираща банкова система и да се запази финансовата стабилност на Съюза и на еврозоната. Изплащането на съюзната помощ ще бъде разпределено най-много в 13 транша и ще бъде обвързано с условия за икономическата политика. Необходимо е помощта да бъде отпусната при условия, сходни с тези на МВФ.2010/0351 (NLE)Предложение заРЕШЕНИЕ НА СЪВЕТАза отпускане на финансова помощ за Ирландия от страна на СъюзаСЪВЕТЪТ НА ЕВРОПЕЙСКИЯ СЪЮЗ,като взе предвид Договора за функционирането на Европейския съюз, и по-специално член 122, параграф 2 от него,като взе предвид Регламент (ЕС) № 407/2010 на Съвета от 11 май 2010 г. за създаване на европейски механизъм за финансово стабилизиране[1],като има предвид, че:1.  В последно време Ирландия се оказа под все по-силния натиск на финансовите пазари, отразяващ нарастващото безпокойство относно устойчивостта на ирландските публични финанси, във връзка с мащабните мерки за държавно подпомагане за отслабналия финансов сектор. Заради прекомерните си експозиции към проекти в строителството и недвижимите имоти националната банкова система изпита големи загуби след краха на тези сектори. Настоящата икономическа и банкова криза също оказа драматично влияние върху публичните финанси на Ирландия, допълнително наслагващо се върху влиянието на рецесията. Намаляващите данъчни приходи, както и увеличаването на цикличните разходи, особено поради нарастващата безработица, допринесоха за високия дефицит по консолидирания държавен бюджет и рязкото увеличение на дълга спрямо благоприятните стойности отпреди кризата и въпреки прилагането на пет важни пакета от мерки за финансова консолидация в периода след средата на 2008 г. Мерките в подкрепа на банковия сектор, включващи сериозни капиталови „инжекции“, допринесоха в голяма степен за влошаването на състоянието на публичните финаси. Безпокойството във връзка с пазара в последно време отразява на първо място факта, че платежоспособността на суверена Ирландия и банковата система станаха неразделно свързани в кризата; те доведоха до рязко покачване на доходността на ирландските държавни облигации, докато националната банкова система на практика няма достъп до финансиране от международните пазари и във все по-голяма степен разчита на финансиране от Евросистемата.2.  В резултат на тези тежки икономически и финансови сътресения, причинени от извънредните обстоятелства извън контрола на правителството, на 21 ноември 2010 г. ирландските власти официално поискаха финансова помощ от Европейския съюз, държавите от Еврозоната и Международния валутен фонд (МВФ), която да подкрепи завръщането на икономиката към устойчивия растеж, да подсигури правилно функционираща банкова система и да съхрани финансовата стабилност в Съюза и в еврозоната. Споразумение на техническо равнище беше постигнато на 28 ноември 2010 г. относно всеобхватен пакет от мерки за периода 2010 — 2013 г.3.  Проектопрограмата за икономическо и финансово преустройство (наричана по-долу „програмата“), представена на Комисята и на Съвета, има за цел да възстанови доверието на финансовите пазари в ирландския банков сектор и ирландската държава, като по този начин ще спомогне за връщането на икономиката към устойчивия растеж. За постигането на тези цели програмата обхваща три основни елемента: Първо, стратегия за финансовия сектор, която предвижда сериозно свиване на размера на банковия сектор, намаляване на неговата задлъжнялост и преструктурирането му, допълнени до необхдимата степен със съответната рекапитализация. Второ, амбициозна стратегия за фискална консолидация, която надгражда Националния план за възстановяване за периода 2011 — 2014 г, публикуван от властите на 24 ноември 2010 г. Планът очертава подробни мерки за фискална консолидация с цел брутният държавен дълг да започне устойчиво да намалява в средносрочен план. Властите се анагжират да намалят дефицита до под 3 % от БВП до 2015 г. — преразгледаният срок, определен от Съвета на [7] декември 2010 г. Трето, също надграждайки Националния план за възстановяване, програмата очертава амбициозен план за структурна реформа, най-вече на трудовия пазар, с оглед улесняването на преустройството и засилването на потенциала за растеж на икономиката. Властите търсят финансовата помощ на Съюза, на държавите-членки на еврозоната, търсят двустранни заеми от Обединеното кралство, Швеция и Дания и подкрепата на МВФ в полза на този амбициозен пакет от мерки.4.  Съгласно текущите прогнози на Комисията за растежа на номиналния БВП (1,4 % през 2011 г., 2,7 % през 2012 г. и 3,8 % през 2013 г.) планът за фискални корекции, изложен в Препоръката от [7] декември 2010 г. на Съвета към Ирландия съгласно член 126, параграф 7 от Договора, е в съответствие с плана за корекции на съотношението на дълга към БВП от 98,9 % през 2010 г., 113,5 % през 2011 г., 120,0 % през 2012 г. и 121,8 % през 2013 г. Съотношението на дълга към БВП следователно ще се стабилизира към 2013 г. и ще започне да намалява, като се изхожда от предположението, че ще продължи и намаляването на дефицита. Динамиката на дълга се влияе от няколко извънбюджетни операции, за които се предвижда да доведат до повишаване на съотношението на дълга към БВП с 5,3 пункта от БВП през 2011 г.и 0,8 процентни пункта от БВП през 2012 г., както и до неговото намаляване с 1,3 процентни пункта от БВП през 2013 г. Те включват планирана капиталова инжекция за банките през 2011 г., намаляване на паричните резерви и разлики между лихвените плащания на начислена и на касова основа.5.  Оценката на Комисията, ангажираща и ЕЦБ, е че Ирландия се нуждае от финансиране в размер на общо 85 млрд. EUR за периода от декември 2010 г. до края на 2013 г. Независимо от значителната фискална корекция нуждата от финансиране за държавата може да достигне до 50 млрд. EUR за програмния период. Това е изчислено при допускане за нулев дял за рефинансиране на дългосрочните ценни книжа с настъпващ падеж до края на 2011 г., за 20 % през 2012 г. и 80 % през 2013 г. Консервативни допускания за рефинансирането са направени и по отношение на краткосрочния дълг. Стратегията за финансовия сектор, включена в програмата за трайно възстановяване на доверието в ирландската банкова система, обхваща схема за банкова помощ за до 35 млрд. EUR. Това включва незабавна капиталова инжекция за до 10 млрд. EUR в няколко банки, за да може съотношението на базовия капитал от първи ред да достигне 12 %, като също така се финансират ранни мерки за намаляване на задлъжнялостта и отчисленията от допълнителни заеми, които ще бъдат преведени на Националната агенция за управление на активите (НАУА). Допълнителни условни капиталови провизии в размер на 25 млрд. ЕUR следва да дадат сигурност, че банките могат да изпълнят текущите и бъдещите капиталови изисквания. Реалните нужди от финансиране обаче могат да бъдат значително по-ниски, особено ако пазарните условия се подобрят в голяма степен и през програмния период не възникнат сериозни неочаквани банкови загуби.6.  Програмата ще бъде финансирана чрез вноски от външни източници и използването на ирландски финансови резерви. Помощта на Съюза за Ирландия чрез Европейския механизъм за финансово стабилизиране (ЕМФС), създаден с Регламент (ЕС) № 407/2010 на Съвета от 11 май 2010 г., би могла да достигне до 22,5 млрд. EUR. Това ще бъда част от общата подкрепа, предоставена от европейските партньори на Ирландия, която възлиза на 45 млрд. EUR. В допълнение към помощта от ЕМФС заемите от партньорските държави на Ирландия в ЕС ще включват средства от Европейския инструмент за финансова стабилност (17,7 млрд. EUR и двустранни заеми от Обединеното кралство, Швеция и Дания (общо 4,8 млрд. EUR). Освен това Ирландия е поискала заем от МВФ в размер на 19,5 млрд. СПТ (около 22,5 млрд. EUR) чрез Разширения фонд за финансиране. Ирландската вноска ще бъде 17,5 млрд. EUR и ще дойде от използването на паричния резерв на министерството на финансите и от средства от Националния пенсионен резервен фонд Необходимо е помощта от ЕМФС да бъде отпусната при условия, сходни с тези на МВФ.7.  Съветът следва да разглежда редовно икономическите политики, прилагани от Ирландия, по-специално в контекста на годишните прегледи на актуализацията на програмата за стабилност на Ирландия и прилагането на Националната програма за реформи, както и с оглед на процедурата за прекомерен дефицит.8.  Финансовата помощ от страна на Съюза следва да бъде управлявана от Комисията. Конкретните условия за икономическата политика, договорени с Ирландия, следва да бъдат изложени в меморандум за разбирателство. Подробните финансови условия следва да бъдат изложени в кредитно споразумение.9.  Комисията следва да проверява периодично изпълнението на свързаните с помощта условия относно икономическата политика чрез мисии и редовни доклади на ирландските власти всяко тримесечие.10.  В периода на изпълнение на програмата Комисията следва да предоставя и допълнителни съвети за водене на политика, както и техническа помощ в специфични области.11.  Операциите, които Съюзът подпомага финансово, следва да бъдат съвместими с останалите политики на Съюза и да бъдат в съответствие с неговото законодателство. Интервенциите в подкрепа на финансовите институции следва да бъдат извършвани съгласно правилата на Съюза в областта на конкуренцията.12.  Помощта следва да бъде предоставяна с цел подкрепа за успешното прилагане на програмата.ПРИЕ НАСТОЯЩОТО РЕШЕНИЕ:Член 113.  Съюзът ще предостави на Ирландия заем в размер на максимум 22,5 млрд. EUR с максимален среден матуритет 7,5 години.14.  Финансовата помощ от Съюза се предоставя за три години, считано от първия ден след влизане в сила на настоящото решение.15.  Комисията изплаща финансовата помощ от Съюза на Ирландия на максимум 13 части. Една част може да бъде изплащана с един или няколко транша. Матуритетът на траншовете по първата част може да бъде по-дълъг от максималния среден матуритет, посочен в параграф 1. В такива случаи матуритетите на следващите траншове трябва да бъдат такива, че след като бъдат изплатени всички части да бъде постигнат максималния среден матуритет, посочен в параграф 1.16.  Първата част се отпуска след влизането в сила на кредитното споразумение и на меморандума за разбирателство.17.  Ирландия плаща реалната цена на финансирането от Съюза за всеки транш плюс марж от 292,5 базисни пункта, с което се постигат условия, подобни на условията за помощта от МВФ.18.  Освен това разходите, посочени в член 7 от Регламент № 407/2010, се поемат от Ирландия.19.  Ако това е необходимо за финансирането на заема, е позволено предпазливото използване на лихвени суапове с контрагенти с възможно най-висок кредитен рейтинг.20.  Комисията взема решение относно размера и отпускането на допълнителни части. Комисията взема решение относно размера на траншовете.Член 221.  Помощта се управлява от Комисията по начин, който е съобразен със задълженията на Ирландия и препоръките на Съвета, по-специално специфичните за страната препоръки в контекста на изпълнението на Националната програма за реформи, както и на прилагането на Пакта за стабилност и растеж.22.  Комисията договаря с ирландските власти свързаните с финансовата помощ конкретни условия относно икономическата политика, както е предвидено в член 3. Тези условия се формулират в меморандум за разбирателство, който е съобразен със задълженията и препоръките, посочени в параграф 1. Подробните финансови условия се излагат в кредитно споразумение, сключено с Комисията.23.  Комисията проверява редовно дали се изпълняват съпътстващите помощта условия относно икономическата политика. За тази цел ирландските власти предоставят на разположение на Комисията цялата необходима информация и си сътрудничат активно с нея. Икономическият и финансов комитет (ИФК) трябва да бъде информиран от Комисията за евентуално рефинансиране на заема или преструктуриране на финансовите условия.24.  Ирландия приема и прилага допълнителни мерки за консолидация с цел да се стабилизира финансово икономиката, ако такива мерки са необходими по време на програмата за помощ. Ирландските власти се допитват до Комисията преди приемането на такива допълнителни мерки.Член 325.  С настоящото се одобрява програмата за преустройство, подготвена от ирландските власти.26.  Изплащането на всяка следваща част се извършва въз основа на удовлетворителното прилагане на програмата за преустройство на правителството на Ирландия, която ще бъде включена в програмта за стабилност на Ирландия, в Националната програма за реформи, и по-специално на конкретните условия относно икономическата политика, предвидени в меморандума за разбирателство. Те включват, наред с други неща, мерките съгласно параграфи 4 до 11 от настоящия член.27.  Дефицитът на консолидирания държавен бюджет не трябва да надхвърля 10,6 % от прогнозирания за 2011 г. БВП, 8,6 % от БВП за 2012 г. и 7,5 % от БВП за 2013 г., за да може Ирландия да гарантира намаление на дефицита си под 3 %, до 2015 г. Прогнозите за годишното движение на дефицита не включват възможно пряко влияние на потенциални мерки в подкрепа на банките в контекста на правителствената стратегия за финансовия сектор, изложена в Меморандума за икономически и финансови политики (МИФП) и по-подробно представена в меморандума за разбирателство, който трябва да бъде подписан от Комисията и ирландските власти. Освен това този план за устойчиво намаляване е в съответствие с предварителното виждане на Евростат относно счетоводното третиране според европейската система от сметки ESA95 на момента на отчитане на лихвени плащания за записи на заповеди, платими на Anglo Irish Bank[2], по такъв начин, че евентуално преразглеждане на това виждане ще доведе до преразглеждане на пътя на устойчиво намаляване на дефицита.28.  Мерките, изложени в параграфи 7 до 9 по-долу, се приемат от Ирландия преди края на посочената година, като точните срокове за периода 2011 г — 2013 г., са посочени в меморандума за разбирателство, който ще бъде подписан от Комисията и ирландските власти. Ирландия е в готовност на вземе допълнителни мерки за консолидация с цел намаляване на дефицита под 3 % от БВП до 2015 г. в случай, че рисковете от отклоняване от целите за дефицита, посочени в параграф 3, станат реалност.29.  С оглед възстановяването на доверието във финансовия сектор Ирландия извършва подходяща рекапитализация, бързо намалява задлъжнялостта и изцяло преструктурира банковата система, както е посочено в меморандума за разбирателство. По-специално Ирландия:а) взема мерки, за да подсигури, че Allied Irish Banks, Bank of Ireland, Educational Building Society и Irish Life and Permanent са рекапитализирани под формата на собствен капитал, ако е необходимо, по начин, който подсигурява минималното капиталово изискване от 10,5 % за базовия капитал от първи ред в зависимост от преразглеждането на пруденциалната капиталова адекватност за 2011 г.б) продава дяловете си в банки, придобити по време на кризата, възможно най-бързо, при спазване на съображенията за финансовата стабилност и за публичните финанси.в) прилага конкретен план за оздравяване на Anglo Irish Bank и Irish Nationwide Building Society, чрез които се стреми да мимизира капиталовите загуби, произтичащи от спирането на работата на тези нежизнеспособни кредитни институции.30.  Ирландия трябва да приеме следните мерки до края на 2010 г.:Да приеме бюджет за 2011 г., който включва мерки за фискална консолидация, възлизащи общо на 6 млрд. EUR, които имат за цел да намалят дефицита на консолидирания държавен бюджет във времевата рамка, посочена в член 3, параграф 3. Бюджетът включва мерки за увеличаване на приходите до най-малко 1 400 млн. EUR, включително понижаване на етажите на скалата на данъка върху доходите на физическите лица и съответните данъчни кредити или равностойни мерки за получаването на 945 млн. EUR през 2011 г.; намаляване на данъчните облекчения за пенсии и свързани с пенсиите приспадания за получаването на 155 млн. EUR през 2011 г. намаляване на общите фискални разходи за получаването на 220 млн. EUR през 2011 г.; Увеличаване на акцизите и различни данъчни мерки за събирането на 80 млн. EUR през 2011 г. Освен това бюджетът посочва конкретно, че правителството ще определи методите за набирането на най-малко 700 млн. EUR през 2011 г. под формата на еднократни и други мерки. Бюджетът също така включва намаляване на текущите разходи през 2011 г. с най-малко 2090 млн. EUR, като в това се включва: намаляване на разходите за социална защита; намаляване на заетостта в публичния сектор; прогресивно намаляване на съществуващите пенсии за служители в публичния сектор със средно над 4 %; икономии от други разходи, включително намаляване на разходите за стоки и услуги и други трансферни плащания; намаляване с най-малко 1 800 млн. EUR на публичните капиталови разходи спрямо съществуващите планове за 2011 г. При изключителни обстоятелства в сътрудничество с Комисията се разглежда възможността за други мерки, различни от горепосочените.31.  Ирландия трябва да приеме следните мерки до края на 2011 г.:а) намаляване с 10 % на заплатите за нови служители в публичния сектор. Правителството също така разглежда възможността за подходящи корекции, включително и във връзка с плащанията на заплати в публичния сектор, за да се компенсира възможен недостиг в планираните намаления за административна ефективност и ограничаване на броя на заетите в публичния сектор.б) Да приеме бюджет за 2012 г., който включва мерки за фискална консолидация, възлизащи най-малко на 3,6 млрд. EUR, които имат за цел да намалят дефицита на конослидирания държавен бюджет във времевата рамка, посочена в член 1, параграф 3. Проектобюджетът включва по-специално мерки за приходите с цел получаване на 1,5 млрд. EUR за цялата година, включително, наред с другото, понижаване на етажите на скалата на данъка върху доходите на физическите лица и съответните данъчни кредити; намаляване на данъчните облекчения за частни пенсии; намаляване на общите фискални разходи; нов данък върху имуществото; реформа на данъка върху капиталовата печалба и данъка върху капиталовите придобивания увеличаване на въглеродния данък. Бюджетът също така включва намаляване на разходите през 2012 г. с най-малко 2,1 млрд. EUR, включително намаляване на социалните разходи; съкращаване на заетостта в публичния сектор; коригиране на пенсиите в публичния сектори и в други разходи по програми; и намаляване на капиталовите разходи.в) приключване на независимата оценка за прехвърлянето на отговорността за предоставянето на водоснабдителни услуги от местните власти към водоснабдително дружество и подготовката за предложения с оглед започване на начисляване през 2012 г./2013 г.г) приемане на законодателство за увеличаване на възрастта за пенсиониране до 66 години през 2014 г., 67 г. през 2021 г. и 68 г. през 2028 г. Освен това пенсионните права за новите служители в публичния сектор ще бъдат променени, считано от 2011 г. Това включва преразглеждане на ранното пенсиониране за някои категории държавни служители и индексация на пенсиите съобразно потребителските цени. Пенсиите се основават на средните доходи през трудовия стаж. Възрастта за пенсиониране на новите служители се обвързва с официалната пенсионна възраст.д) приемане на мерки за засилване на надеждна бюджетна стратегия и за засилване на бюджетната рамка. Ирландия приема и прилага фискални правила, според които всякакви допълнителни извънредни приходи в периода 2011 г. — 2015 г. се заделят за намаляването на дефицита и дълга. В съответствие с предложението, изложено в Националния план за възстановяване за периода 2011 г. — 2014 г., Ирландия създава съвет за бюджетни консултации, който да осигурява независими оценки на състоянието на бюджета и на прогнозите на правителството. Ирландия трябва да приеме Закон за фискалната отговорност, който въвежда средносрочна рамка за разходите със задължителни многогодишни горни граници за разходите във всяка област. При това обаче трябва да се вземат под внимание всякакви преразгледани реформи за икономическо управление на равнище ЕС и се отчитат вече започнатите реформи.е) Ирландия приема законодателни промени за премахване на ограниченията за търговия и конкуренция в защитените сектори, като например юридически услуги, медицински услуги и фармацевтика.ж) рекапитализацията на ирландските банки до първоначално равнище от 12 % на базовия капитал от първи ред, като се вземат предвид мерките за отчисленията от допълнителните заеми, които ще бъдат прехвърлени към Националната агенция за управление на активите (НАУА) и финансирането на ранни мерки за намаляване на задлъжнялостта чрез предоставянето на 10 млрд. EUR в системата. Рекапитализацията ще бъде под формата на акции (или равностойни инструменти за Educational Building Society).з) въвеждане на законодателство за реформиране на минималната заплата така, че да се насърчи създаването на работни места и да се работи за предотвратяване на изкривяванията, причинени от минималните заплати в отделните отрасли и предприемане, договорено с Комисията, на независим преглед на рамките Registered Employment Agreements и Employment Regulation Orders.и) реформа на системата за помощи при безработица за засилване на стимулите за ранно напускане на системата за безработица. Засилване на мерките за по-добро определяне на нуждите на търсещите работа, повишаване на ангажирането и разработване на санкции, за да се подсигури търсенето на работа или обучението от страна на получателите на помощи; за тази цел е необходим по-ефективен мониторинг. Необходимо е да се създаде механизъм за санкциониране, който да доведе до ефективна загуба на доходи без в същото време да бъде ненужно суров.й) публикуване на задълбочен преглед на режима за лична задлъжнялост и започване на работа по законодателна реформа, която да балансира интересите на кредитори и длъжници.к) подготовка на доклад, който осигурява независима оценка на електро- и газовия сектори, за да се помогне на публичното финансиране и за да се увеличи конкуренцията. Властите се консултират с Комисията относно резултатите от тази оценка с оглед на определянето на подходящи цели.л) за да се повиши конкуренцията на отворените пазари е необходимо реформа на законодателството, която да създава по-убедителни мерки за възпиране, като се предвиди възможно налагане на глоби или други санкции в областта на конкуренцията. Освен това от органите в областта на конкуренцията се изисква да определят секторите, които на практика са извън обсега на законодателството в областта на конкуренцията и да определят процедури с оглед на тези изключвания.м) за да се насърчи растежът в търговията на дребно, правителството прави проучване за проверка на икономическото влияние на премахването на действащото ограничение за размера на търговските обекти с оглед насърчаването на търговията и намаляването на цените за потребителите. Прилагането на политиката, произтичаща от проучването, се обсъжда от Комисията.32.  Ирландия трябва да приеме следните мерки до края на 2012 г.:а) Да приеме бюджет за 2013 г., който включва мерки за фискална консолидация, възлизащи най-малко на 3,1 млрд. EUR, които имат за цел да намалят дефицита на консолидирания държавен бюджет във времевата рамка, посочена в член 1, параграф 3. По-специално, бюджетът включва мерки за приходите, чрез които да се наберат най-малко 1,1 млрд. EUR (включително прехвърляне от 2012 г.), сред които: понижаване на етажите на скалата на данъка върху доходите на физическите лица и съответните данъчни кредити; намаляване на данъчните облекчения за частни пенсии; намаляване на общите фискални разходи и въвеждане на данък върху имуществото. Бюджетът също така включва намаляване на разходите през 2013 г. с най-малко 2 млрд. EUR, като в това се включва: намаляване на социалните разходи; намаляване на заетостта в публичния сектор; корекции на пенсиите в публичния сектор; намаляване на други програмни разходи; намаляване на капиталовите разходи.б) внасяне в Парламента на законодателство за реформа на режима за лична задлъжнялост с оглед балансирането на интересите на кредитори и длъжници.33.  За да се подсигури гладко прилагане на условията на програмата и за да се подпомогне трайното преодоляване на неравновесията, Комисията осигурява постоянни консултации и напътствия по фискалните реформи, реформите на финансовия пазар и структурните реформи и в границите на рамката на програмата за помощ, заедно с МВФ и в сътрудничество с ЕЦБ, периодично преразглежда ефективността и социалните последици от договорените мерки и препоръчва необходимите корекции с оглед насърчаването на икономическия растеж и създаването на работни места, осигуряването на необходимата фискална консолидация и минимизирането на неблагоприятни последици в социалната сфера, особено по отношение на най-уязвимите членове на ирландското общество.Член 4Ирландия открива специална сметка в Ирландската централна банка, предназначена за управлението на финансовата помощ от страна на Съюза.Член 5Адресат на настоящото Решение е Ирландия.Член 6Настоящото решение се публикува в Официален вестник на Европейския съюз .Съставено в Брюксел на … година.За СъветаПредседателОЦЕНКА НА ВЪЗДЕЙСТВИЕТО ВЪРХУ БЮДЖЕТА(срв. член 16 от Вътрешния правилник)ОБЛАСТ НА ПОЛИТИКАТА: ДЯЛ 01 — ИКОНОМИЧЕСКИ И ФИНАНСОВИ ВЪПРОСИДЕЙНОСТ: ФИНАНСОВИ ОПЕРАЦИИ И ИНСТРУМЕНТИНАИМЕНОВАНИЕ НА ДЕЙНОСТТА: ЕВРОПЕЙСКИ МЕХАНИЗЪМ ЗА ФИНАНСОВО СТАБИЛИЗИРАНЕ — ФИНАНСОВ ПОМОЩ ЗА ИРЛАНДИЯ1. НАИМЕНОВАНИЕ НА ПРЕДЛОЖЕНИЕТО: СЪОТВЕТЕН БЮДЖЕТЕН РЕД И ДЯЛ01 04 01 03 — Гаранция на Европейския съюз за заеми на Съюза, отпуснати за финансова помощ съгласно Европейския механизъм за финансова стабилност2. ПРАВНО ОСНОВАНИЕ:Член 122, параграф 2 от Договора Регламент № 407/210 на Съвета;3. ОБЩИ ЦИФРИ ЗА ФИНАНСОВАТА ГОДИНА (В EUR)Тази позиция представлява структурата за гаранцията, предоставена от Европейския съюз. Тя ще позволи на Комисията да обслужва дълга (главница, лихви и други разходи), ако длъжникът (Ирландия) не изпълни задължението си.Бюджетният ред („p.m.“), отразяващ бюджетната гаранция, ще бъде използван само в случай на реално искане за активиране на тази гаранция. При нормални обстоятелства не се очаква искане за активиране на бюджетната гаранция.3а — Текуща годинаНе се прилага.БК |Начални бюджетни кредити за финансовата година (бюджет) |Прехвърляне |Допълнителни бюджетни кредити |Общо бюджетни кредити |Бюджетни кредити вече заделени от друга работна програма |Налично салдо |Сума за предложената дейност |3б — ПреносиНе се прилага.БК |Преноси |Бюджетни кредити вече заделени от друга работна програма |Налично салдо |Сума за предложената мярка |3в — Следваща финансова годинаНе се прилага.БК |Начални бюджетни кредити за финансовата година (бюджет) | p.m. |Прехвърляне |Допълнителни бюджетни кредити |Общо бюджетни кредити |Бюджетни кредити вече заделени от друга работна програма |Налично салдо |Сума за предложената мярка | p.m. |4. ОПИСАНИЕ НА ДЕЙСТВИЕТОПредложената средносрочна финансова помощ за Ирландия се състои от заем от Съюза (който ще се финансира чрез заемане на средства от страна на Съюза от международните капиталови пазари) в размер на 22,5 млрд. EUR. Тя ще бъде предоставена в контекста на международен финансов пакет. По-специално заемите от държавите партньори на Ирландия от ЕС включват средства от Европейския инструмент за финансова стабилност (17,7 млрд. EUR) и двустранни заеми от Обединеното кралство, Швеция и Дания (общо 4,8 млрд. EUR). Освен това Ирландия е поискала заем от Международния валутен фонд в размер на 19,5 млрд. СПТ (около 22,5 млрд. EUR) чрез Разширения фонд за финансиране. Ирландският принос ще бъде 17,5 млрд. EUR и ще дойде от използването на паричния резерв на министерството на финансите и от средства от Националния пенсионен резервен фонд Финансовата помощ на Съюза за Ирландия е предназначена за подкрепа на завръщането на икономиката към устойчивия растеж и осигуряването на правилно функционираща банкова система. В същото време тази помощ допринася за запазването на финансовата стабилност на ЕСи еврозоната, като възстановява доверието.Кредитите, получени от Съюза на капиталовите пазари или от финансови институции за целите на предоставяне на заема на Ирландия, са покрити от бюджета на Съюза. Размерът на главницата на заема, който ще бъде предоставен на Ирландия, възлиза на 22,5 милиарда EUR.Структурата за гаранцията, предоставена от бюджета на Европейския съюз, ще позволи на Комисията да обслужва дълга, ако Ирландия не изпълни задължението си.За да изпълни задълженията си, Комисията може да използва своите налични средства за временно обслужване на дълга. В такъв случай ще се прилага член 12 от Регламент (ЕО, Евратом) № 1150/2000 на Съвета от 22 май 2000 г. за прилагане на Решение 2007/436/ЕО, Евратом относно системата за собствени ресурси на Общностите (ОВ L 130, 31.5.2000 г., стр. 1).5. ВЪЗПРИЕТ МЕТОД НА ИЗЧИСЛЕНИЕНе е приложимо.6. ГРАФИК НА ПЛАЩАНИЯТА (В EUR)Не е приложимо.Направление | Бюджетни кредити | Плащания |Година n | Година n+1 | Година n+2 | Година n+3 | Следващи финансови години |Година n |Година n+1 |Година n |Година n+1 |Общо |[1] ОВ L 118, 12.5.2010 г., стр. 1.[2] Вж.: http://epp.eurostat.ec.europa.eu/portal/page/portal/government_finance_statistics/methodology/advice_member_states.